《哭黄海野妹丈三首 其二 逆前韵》
明代·赵完璧

有怀无路诉苍穹，泉下人间渺不同。何日化归华表鹤，千年肠断石城公。

青山南卧心犹北，白发西沉我尚东。终日忆君君我弃，空馀残梦哭山翁。

作者简介：明山东胶州人，字全卿，号云壑，又号海壑。由贡生官至巩昌府通判。工诗，多触事起兴，吐属天然。有《海壑吟稿》。